Hydrogenium
Hydrogenium sive hydrogenum (a verbis Graecis antiquis ὕδωρ 'aqua' + γίγνομαι 'fieri') est primum systematis periodici elementum chemicum. Numerus est protonum unus. Hydrogenio sunt isotopia tria: Hydrogenium (Protium) 11H sine neutronibus in nucleo Deuterium 21H unum neutron in nucleo habens Tritium 31H duo neutrona in nucleo habens Tritium primum isotopum radioactivum in helium-3 mutatur, unum electronem atque unum antineutrinum velocissima expellens. Tritii longaevitas media 17,77 anni est. Hydrogenium moleculare in statu normali (298 K) aeriformis est. Status aggregationis liquidus sub 15.45 K est, solidus sub temperatura 14.05 K. Hoc gas facile solubilis est in aliquibus metallis, praecipue in palladio. Hydrogenium est elementum abundantissimum et in 75 fere centesimis massae universi consistit. Stellae in serie principali maxime ex hydrogenio in plasmatico statu aggregandi constant.